Itä-Suomen koulu

Itä-Suomen suomalais-venäläinen koulu (lyhyemmin ISK) on Lappeenrannassa, Imatralla ja Joensuussa toimiva, Venäjän kielen ja kulttuurin opetukseen erikoistunut yleissivistävä koulu. Koulu on yhtenäiskoulu, jossa annetaan esi-, perus- ja lukio-opetusta. Sen toimintaan ohjaa Itä-Suomen suomalais-venäläisen koulun säätiö. Itä-Suomen koulun valtakunnallinen erityistehtävä on antaa opiskelijoille hyvä venäjän kielen taito ja Venäjän ja muiden venäjänkielisten alueiden kulttuurin tuntemus sekä yrittäjyyskasvatusta. Syksyllä 2012 ISK aloitti karjalan kielen opetuksen valinnaisena kielenä.

Itä-Suomen suomalais-venäläisen koulun lukio toimii Lappeenrannassa Lyseon lukion, Imatralla Imatran yhteislukion ja Joensuussa Itä-Suomen yliopiston harjoittelukoulun lukion tiloissa. Vuonna 2020 näissä kolmessa toimipisteessä opiskeli yhteensä noin 140 lukiolaista.

 Lähteet 

 Aiheesta muualla 
 ISK:n kotisivut

Luokka:Joensuun oppilaitokset
Luokka:Lappeenrannan oppilaitokset
Luokka:Imatran oppilaitokset
Luokka:Kielenopetus